stanford-oval/wikipedia huggingface dataset:
Samsung Galaxy A5
Tekniset tiedot > Muotoilu

Samsung Galaxy A5 -älypuhelimessa on 5-tuumainen näyttö HD-resoluutiolla.
Tekniset tiedot > Fyysiset osat

Laitteesta löytyy Qualcomm Snapdragon 410 8916-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 64 Gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on 13 Megapikselin takakamera. Etukameran tarkkuus on puolestaan 5 Megapikseliä.
Videokuvaus voidaan tehdä 1080p (Full HD) -resoluutioilla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 4.4.4 "KitKat".
Myöhemmin laitteeseen on tullut päivitys Android 5.0 "Lollipop" -versioon.
Samsung Galaxy A50s

| Samsung Galaxy A50s |
| --- | --- |
Valmistaja:  Samsung
Julkaistu:  lokakuu 2019
Mitat:  158,5 × 74,5 x 7,7 mm
Paino:  166 g
Näyttö:  6,4" FullHD 19,5:9 Super AMOLED
Näytön kuvatarkkuus:  1080 × 2 340
Suoritin:  Samsung Exynos 7 Octa 9610 kahdeksanydin, 2,3 GHz, ARM Cortex-A73 ja ARM Cortex-A53, 64-bittinen, 10 nm
Grafiikkapiiri:  Mali-G72 MP3
Muisti:  128 Gt
Keskusmuisti:  6 Gt
Takakamera:  48 megapikseliä + 8 megapikseliä + 5 megapikseliä
Etukamera:  32 megapikseliä
Käyttöjärjestelmä:  Android 9.0 (Pie), päivitettävissä Android 10 -versioon
Akku:  4 000 mAh
Muistikorttipaikka:  laajennettavissa enintään 512 Gt:n microSD-kortilla
Infobox OKNimi-testi OK: 
Samsung Galaxy A50s on Samsungin lokakuussa 2019 julkaisema älypuhelin, jossa on esiasennettuna Android 9.0 (Pie) Samsungin One UI-käyttöliittymällä.
Tekniset tiedot > Muotoilu

Samsung Galaxy A50s -älypuhelimessa on 6,4-tuumainen näyttö FullHD 19,5:9 -resoluutiolla.
Tekniset tiedot > Fyysiset osat

Laitteesta löytyy 2,3 gigahertsin kahdeksanydinprosessori. Laitteessa on 6 gigatavua keskusmuistia ja 128 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on kolme takakameraa. Pääkameran tarkkuus on 48 megapikseliä, toisen kameran 8 megapikseliä (ultralaajakulmakamera), kolmannen kameran 5 megapikseliä (syvyystietokamera). Etukameran tarkkuus on 32 megapikseliä.
Videokuvaus voidaan tehdä 2160p (4K) ja 1080p (Full HD) -resoluutioilla 30fps sekä 720p (HD) -resoluutiolla 240fps (hidastettu videokuva).
Tekniset tiedot > Ohjelmisto

Julkaisuhetkellä laitteessa oli esiasennettuna Android 9.0 (Pie) Samsungin One UI-käyttöliittymällä.
Sekavia suhteita

| Sekavia suhteita> Because I Said So |
| --- | --- |

Ohjaaja:  Michael Lehmann
Käsikirjoittaja:   Karen Leigh Hopkins  Jessie Nelson 
Tuottaja:  Paul Brooks
Säveltäjä:  David Kitay
Kuvaaja:  Julio Macat
Leikkaaja:  Paul Seydor
Pukusuunnittelija:  Shay Cunliffe
Pääosat:   Diane Keaton  Mandy Moore  Gabriel Macht  Tom Everett Scott  Lauren Graham  Colin Ferguson  Piper Perabo  Stephen Collins 
Valmistustiedot
Valmistusmaa:  Yhdysvallat
Tuotantoyhtiö:  Gold Circle Films
Levittäjä:  Universal Studios Netflix
Ensi-ilta:  2007
Kesto:  103 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sekavia suhteita (Because I Said So) on vuonna 2007 ensi-iltansa saanut Michael Lehmannin ohjaama romanttinen komedia, jonka pääosia esittävät Diane Keaton, Mandy Moore, Gabriel Macht, Tom Everett Scott ja Lauren Graham.
Sergei Djatšenko

Sergei Aleksandrovitš Djatšenko (18. syyskuuta 1952 Šortandy, Aqmolan alue, Kazahstanin sosialistinen neuvostotasavalta – 26. lokakuuta 2016) oli kazakstanilainen poliitikko ja Aqmolan alueen aluejohtaja, akim. Hänet valittiin valtiopäiväedustajaksi mažilikseen 2016.
Sergei Duvanov

Sergei Duvanov (s. 1953) on kazakstanilainen journalisti.
Duvanov toimitti ihmisoikeuksia käsittelevää tiedotuslehteä ja julkaisi Internetissä artikkelin, jossa kirjoitti presidentti Nursultan Nazarbajevin ja öljy- ja kaasuministeri Nurlan Balgimbajevin saaneen 78 miljoonaa dollaria lahjuksia yhdysvaltalaiselta liikemieheltä James Giffenilta vastineeksi Mobil Corporationin (nyk. ExxonMobil) öljykenttien oikeuksista 1990-luvulla.
Duvanovia syytettiin heinäkuussa 2002 presidentin kunnian ja arvovallan loukkaamisesta. Hän joutui sairaalahoitoon 28. elokuuta 2002 kolmen tunnistamattoman miehen hyökättyä hänen kimppuunsa. Duvanov pidätettiin syytettynä alaikäiseen kohdistuvasta seksuaalirikoksesta 28. lokakuuta 2002, eli päivää ennen kuin hänen oli määrä lähteä Yhdysvaltoihin puhumaan Kazakstanin lehdistönvapaudesta. Hänet tuomittiin kolmeksi ja puoleksi vuodeksi vankeuteen.
Seututie 137

Seututie 137 oli vuoteen 1996 asti Helsingistä Tuusulan kautta Hyvinkäälle kulkenut tie. Tien eteläinen osa Helsingistä Tuusulaan oli jo tuolloin Tuusulanväylää. Vuoden 1996 tienumerointiuudistuksessa tie muutettiin Kantatieksi 45 sen liikenteellisen merkityksen lisäännyttyä.
Sala

| Sala |
| --- | --- |
 Salan rautatieasema.
 Sala
 Koordinaatit: 59°55′16″N, 16°36′27″E 
Valtio:   Ruotsi
Lääni:  Västmanlandin lääni
Maakunta:  Västmanland
Kunta:  Salan kunta
Pinta-ala:  
 – Maa:  11,01 km²
Väkiluku:  12 289
 – Väestötiheys:  1 116,2 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Sala on samannimisen Salan kunnan keskustaajama. Se sijaitsee Västmanlandin läänissä ja Västmanlandin historiallisessa maakunnassa Keski-Ruotsissa. Vuoden 2010 lopussa taajamassa oli 12 289 asukasta.
Sala oli 1970-luvun alun kuntauudistukseen asti kaupunki.
Media

Paikallislehti Sala Allehanda ilmestyy kolmesti viikossa.
Väestönkehitys

| Salan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 8 822 | 8 822 |
| 1965 | 1965 |    | 9 919 | 9 919 |
| 1970 | 1970 |    | 10 476 | 10 476 |
| 1975 | 1975 |    | 11 216 | 11 216 |
| 1980 | 1980 |    | 11 759 | 11 759 |
| 1990 | 1990 |    | 12 286 | 12 286 |
| 1995 | 1995 |    | 12 469 | 12 469 |
| 2000 | 2000 |    | 12 118 | 12 118 |
| 2005 | 2005 |    | 12 071 | 12 071 |
| 2010 | 2010 |    | 12 289 | 12 289 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Västmanlandin läänin kuntien keskustaajamat
Satukirjan sankari

| ”Satakirjan sankari” Yö |
| --- | --- | --- |

Singlen tiedot
 Albumilta: Valtakunta
 Äänitetty : Deerhouse Studio, Headline Studio & Studio JJ, Tampere; Petrax Studiot, Hollola 2006–2007
 Julkaistu: 23. toukokuuta 2007
 Formaatti: CDS
 Tuottaja(t): Mikko Kangasjärvi ja Jari Latomaa
 Tyylilaji: suomirock
 Levy-yhtiö: Poko Rekords
Listasijoitukset
 Suomen virallinen lista: 1. (22/2007)
Yön muut singlet
| ”Tie sydämeeni” 2005 | ”Satakirjan sankari” 2007 | ”Rakkautta vain?” 2007 |
Satukirjan sankari on toukokuussa 2007 ilmestynyt Yön single, jonka nimikappale on myöhemmin elokuussa julkaistulta albumilta Valtakunta. Siitä on myöhemmin tullut suosittu häävalssi. Toinen kappale Aika on alun perin tehty Olli Lindholmin Yhden yön tarina -äänikirjaa varten.
Single nousi Suomen viralliselle listalle suoraan ykköseksi ja pysyi listalla viiden viikon ajan. Kyseessä oli neljäs peräkkäinen Yön single, joka nousi listan kärkisijalle heti ilmestyttyään.
Kappaleet

Satukirjan sankari – 3.57 (säv. Olli Lindholm & Mikko Kangasjärvi, san. Pauli Hanhiniemi)
Aika – 2.56 (säv. Olli Lindholm, san. Pauli Hanhiniemi)
Muusikot

Olli Lindholm – laulu
Daffy Terävä – kitara, syntetisaattori
Jukka Lewis – basso
Ari Toikka – rummut
Mikko Kangasjärvi – kosketinsoittimet, haitari
Sebastian Fabian Klonowic

| Sebastian Fabian Klonowicz |
| --- | --- |
 Sebastian Klonowic (1830).
Henkilötiedot
Syntynyt: noin 1545
Kuollut: 1602
Kansalaisuus:  Puola
Ammatti:  runoilija
Kirjailija
Salanimi: Acernus
Äidinkieli: puola
Tuotannon kieli: puola, latina
Pääteokset:  Flis
Aiheesta muualla
Löydä lisää kirjailijoitaKirjallisuuden teemasivulta
Sebastian Fabian Klonowic(z), latinisoidussa muodossa Acernus, (noin 1545–1602) oli puolalainen runoilija. Hän on kirjoittanut latinaksi Roxolania-nimisen runoelman (1584), joka sisältää hyviä kuvauksia maaseutuelämästä Puna-Venäjällä, sekä Victorin deorum (1595). Hänen puolankielisistä runoelmistaan huomattavin on Flis (1595).
Aiheesta muualla

Kuvia tai muita tiedostoja aiheesta Sebastian Fabian Klonowic Wikimedia Commonsissa
Sergei Degajev

Sergei Degajev.
Sergei Petrovitš Degajev (ven. Серге́й Петро́вич Дега́ев, 1857 Moskova – 26. tammikuuta 1921 Bryn Mawr, Pennsylvania) oli venäläinen narodnikki, josta tuli salaisen poliisin ilmiantaja.
Sergei Degajev liittyi vallankumoukselliseen liikkeeseen vuonna 1878 opiskellessaan Pietarin Mikaelin tykistöakatemiassa. Syksystä 1880 lähtien hän kuului Narodnaja voljan sotilasjärjestöön. Syksyllä 1882 hänestä tuli Narodnaja voljan toimeenpanevan komitean jäsen. Joulukuussa 1882 tapahtuneen pidätyksen aikana santarmieversti Georgi Sudeikin värväsi Degajevin salaisen poliisin palvelukseen. Hän ilmiantoi useita satoja vallankumouksellisia, mm. kaikki sotilasjärjestön jäsenet. Degajevin ilmiannon perusteella pidätettiin Narodnaja voljan toimeenpanevan komitean viimeinen Venäjällä toiminut jäsen Vera Figner.
Toukokuussa 1883 Degajev matkusti ulkomaille, missä hän tapasi Narodnaja voljan toimeenpanevan komitean jäseniä ja tunnusti petoksensa. Sovitukseksi teoistaan hän lupasi auttaa Sudeikinin murhassa, joka tapahtui Degajevin asunnossa joulukuussa 1883. Murhan jälkeen hän pakeni ulkomaille. Hän työskenteli sittemmin matematiikan opettajana Yhdysvalloissa nimellä Alexander Pell.
Sara Tammela

Sara Tammela (s. 1993) on suomalainen näyttelijä, joka valittiin Kaisa Rastimon ohjaamaan Myrsky-elokuvaan Mintun rooliin koekuvauksien kautta yli tuhannen hakijan joukosta.
Filmografia

Myrsky (2008)
Aiheesta muualla

Sara Tammela Elonetissä.
Sara Tammela Internet Movie Databasessa. (englanniksi)
Sebastian Franck

| Sebastian Franck |
| --- | --- |

Henkilötiedot
Syntynyt: n. 1499 Donauwörth, Baijeri
Kuollut: n. 1543 Basel, Sveitsi
Sebastian Franck (n. 1499 Donauwörth, Baijeri – 1543 Basel, Sveitsi) oli saksalainen radikaaliteologi, vapaa-ajattelija ja kirjailija uskonpuhdistuksen ajoilta.
Elämä

Franck kirjoittautui Ingoldstadtin yliopistoon vuonna 1515 ja siirtyi sieltä Heidelbergin yliopistoon liitettyyn dominikaanien kouluun, jossa hän tapasi myöhemmät vastustajansa Martin Bucerin ja Martin Frechtin. Saatuaan katolisen pappisvihkimyksen hän toimi vuonna 1524 Augsburgin lähistöllä, mutta vuonna 1525 hän siirtyi Nürnbergissä uskonpuhdistajien puolelle ja ryhtyi saarnamieheksi Gustenfeldeniin, jossa hän kirjoitti anabaptisteja vastaan. Pian hän joutui vapaamielisempien näkemystensä vuoksi kuitenkin konfliktiin Martti Lutherin ja tämän kumppaneiden kanssa. Hän piti turkkilaisia muslimeja monessa suhteessa esimerkkinä kristityille ja esitti luterilaisten, zwinglilaisten ja anabaptististen lahkojen nurkkakuntaisuuden sijasta näkemyksen näkymättömästä ja universaalista hengellisestä kirkosta. Franck luopui pappeudesta, ja hän ajelehti tai hänet karkotettiin sitten paikasta toiseen, kunnes hän löysi lopulta turvapaikan Baselista, jossa hän kuoli kirjapainajana.
Franck piti vastakohtana toisiaan vastaan taisteleville protestanttisille ryhmille suvaitsevaista, käytännöllistä kristillisyyttä, joka oli luonteeltaan mystis-panteistista. Paitsi uskonnollisissa asioissa, myös yhteiskunnallisissa kysymyksissä Franck oli vapaamielinen. Hän esimerkiksi vastusti kuolemanrangaistusta. Protestanttisten kirkkokuntien johtavien miesten keskuudessa hänen näkemyksensä otettiin erityisen huonosti vastaan. Luther kutsui häntä "paholaisen suuksi".
Franckin teoksista ovat huomattavia saksankielinen historiateos Chronica, Zeitbuch und Geschichtbibel von Anbeginn bis 1531, maantieteellinen teos Weltbuch, Spiegel und Bildniss des ganzen Erdbodens (1534) ja sananlaskukokoelma Sprichwörter (1541).
Seututie 151

Seututie 151 on Askolan Monninkylästä Pornaisten Kirveskoskelle vievä seututie. Se on melko lyhyt ja vanha maalaistie. Se palvelee paremmin yhdystieliikennettä.
Santana

Santana voi tarkoittaa seuraavia:
Paikkoja

Santana, kaupunki Portugalissa
Santana, kunta Madeiran autonomisella alueella Portugalissa
Santana, kaupunki Amapán osavaltiossa Brasiliassa
Feira de Santana, kaupunki Bahian osavaltiossa Brasiliassa
Henkilöitä

Bruno Santana (s. 1982), brasilialainen käsipalloilija
Carlos Santana (s. 1947), meksikolainen muusikko
Cléber Santana (1981–2016), brasilialainen jalkapalloilija
Felipe Santana (s. 1986), brasilialainen jalkapalloilija
Hermín Negrón Santana (1937–2012), puertoricolainen katolinen piispa
Johan Santana (s. 1979), venezuelalainen baseballtähti
José Edson Santana de Oliveira (s. 1952), brasilialainen katolinen piispa
Juan Antonio Flores Santana (1927–2014), dominikaanilainen katolinen arkkipiispa
Juan Carlos Valerón Santana (s. 1975), espanjalainen jalkapalloilija
Juelz Santana (s. 1982), yhdysvaltalainen rap-artisti
Luan Santana (s. 1991), brasilialainen laulaja
Luiz Carlos Santana, Deleu (s. 1984), brasilialainen jalkapalloilija
Manuel Santana (1938–2021), espanjalainen tennispelaaja
Marvin Amparo Santana (s. 1992), dominikaaninen liikemies
Rolf Santana, oik. Rudy Frans Juhani Kulmala (s. 1983), suomalainen rap-artisti
Telê Santana (1931–2006), brasilialainen jalkapalloilija ja valmentaja
Ubaldo Ramón Santana Sequera (1941–2021), venezuelalainen katolinen arkkipiispa
Vanesa Santana (s. 1990), argentiinalainen jalkapalloilija.
Muita

Santana, rock-yhtye
Volkswagen Santana, automalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Santana”, voi hakea sivunnimihaulla, laajalla sivunnimihaulla tai tekstihaulla.
Sergei Dorenski

Sergei Dorenski vuonna 2016.
Sergei Leonidovitš Dorenski (ven. Сергей Леонидович Доренский; 1931 Moskova – 26. helmikuuta 2020) oli venäläinen pianisti ja pianopedagogi.
Dorenski opiskeli Moskovan konservatoriossa Grigori Ginzburgin johdolla ja valmistui vuonna 1957. Vuonna 1955 hän sai ensipalkinnon Maailman nuorison ja opiskelijoiden festivaalissa järjestetyssä kilpailussa Varsovassa. Vuonna 1957 hän saavutti toisen sijan kansainvälisessä pianokilpailussa Rio de Janeirossa. Moskovan konservatoriosta valmistuttuaan Dorenski ryhtyi itse opettamaan siellä. Hänestä tuli konservatorion pianonsoiton laitoksen dekaani vuonna 1978. Dekaanin asemassa hän toimi vuoteen 1997, ja vuonna 2007 hän nousi uudemman kerran pianonsoiton laitoksen johtoon. Dorenskin johdolla opiskelivat muiden muassa Nikolai Luganski, Denis Matsujev, Aleksandr Štarkman, Olga Kern, Fjodor Amirov, Andrei Pisarev, Jekaterina Metšetina, Vadim Rudenko, Viktorija Kortšinskaja-Kogan ja Pavel Nersessian. Dorenski toimi tuomarina esimerkiksi Tšaikovski-kilpailussa, Chopin-pianokilpailussa ja Hamamatsun pianokilpailussa. Hänen levyttämiinsä teoksiin kuuluvat Sergei Rahmaninovin Rapsodia Paganinin teemasta, George Gershwinin Rhapsody in Blue ja Samuel Barberin pianokonsertto.
Vuonna 1988 Dorenski sai Neuvostoliiton kansantaiteilijan arvonimen. Ystävyyden kunniamerkin hän sai vuonna 2007, ja Japanista hän sai vuonna 2015 Nousevan auringon ritarikunnan kultaisen säteen ruusukuviolla.
Sardanapalos

Sardanapaloksen kuolema, Eugène Delacroix’n maalaus vuodelta 1827.
Sardanapalos oli tarunomainen muinaisen Assyrian viimeinen kuningas. Hänet mainitaan alun perin kreikkalaisen historioitsijan Ktesiaan teoksessa Persica. Toinen kreikkalainen historioitsija Diodoros Sisilialainen mainitsee hänet viimeisenä Assyrian 30:stä hallitsijasta. Nykyinen historiantutkimus ei kuitenkaan tunne Sardanapalosta. Hänet on toisinaan oletettu samaksi henkilöksi kuin Assyrian kuningas Assurbanipal (hallitsi 668–627 eaa.), mutta kuvaus ei sovi tähän. Sardanapalos on mahdollisesti yhdistelmä Assurbanipalista, hänen veljestään Šamaš-šum-ukinista sekä Sin-šar-iškunista, joka oli todellisuudessa Asyrian viimeinen hallitsija.
Diodoroksen kuvauksen mukaan Sardanapalos eli ylellisyyksien täyttämää elämää ja käyttäytyi sekä pukeutui naismaisesti. Lisäksi Sardanapalos johti valtakuntansa tuhoon, kun meedialaiset, persialaiset ja babylonialaiset valloittivat sen Arbaces-nimisen päällikön johdolla. Sardanapalos kukisti vihollisen kolmesti ja kesti kahden vuoden ajan meedialaisten piiritystä, mutta luopui vastarinnasta, kun Tigris-joki tulvi enteenomaisesti hänen pääkaupunkiinsa Niniveen. Sen jälkeen Sardanapalos määräsi rakennettavaksi itselleen valtavan rovion, jossa hänet poltettiin elävältä yhdessä orjiensa, jalkavaimojensa ja palatsinsa aarteiden kanssa.
Sardanapaloksen legendaarinen turmeltuneisuus on innoittanut monia kirjailijoita ja taiteilijoita, erityisesti romantiikan aikana. Lordi Byron kirjoitti hänestä vuonna 1821 näytelmän Sardanapalos.
Saksanhirvi-ihminen

Saksanhirviluolanihmisen kallo ja rekonstruktio.
Saksanhirvi-ihminen eli saksanhirviluolanihminen on esihistoriallinen ihmisryhmä, jonka olemassaolo on päätelty Kaakkois-Kiinasta löydettyjen fossiilien perusteella. Fossiilit löydettiin luolasta, jossa on myös erään sukupuuttoon kuolleen saksanhirvilajin luita. Fossiileja on kaikkiaan kolmesta yksilöstä, ja ne ovat 11 500–14 500 vuotta vanhoja. Niissä on piirteitä sekä nykyihmisestä että vanhemmista ihmislajeista, ja on esitetty että kyseessä voisi olla ennen tuntematon ihmislaji. Toinen vaihtoehto on, että jäännökset kuuluvat hyvin varhain Afrikasta muuttaneelle nykyihmisryhmälle, joka olisi pysynyt eristyksissä muista nykyihmisistä.
Fossiilit löytyivät jo 1989 Yunnanin maakunnasta Maludongista eli niin kutsutusta Saksanhirviluolasta, mutta niitä on alettu tutkia vasta 2006.
Aiheesta muualla

Cave Fossil Find: New Human Species or "Nothing Extraordinary"?, National Geographi
Saksankärhö

| Saksankärhö |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Tribus::  Anemoneae
Suku::  Kärhöt Clematis
Laji::  vitalba
Kaksiosainen nimi
 Clematis vitalba  L. 
Katso myös
   Saksankärhö Wikispeciesissä   Saksankärhö Commonsissa 
Infobox OKNimi-testi OK: 
Clematis vitalba
Saksankärhö (Clematis vitalba) on kärhöihin kuuluva jäykähkövartinen köynnös tai köynnöstävä pensas. Sen kukat ovat vihertävänvalkeat ja siemenystöt pörröiset pallot. Sitä kasvatetaan koristekasvina. Saksankärhön kukat ovat pienemmät kuin hybridi-kärhöjen, mutta niitä on usein hyvin paljon.
Saksankärhö on kotoisin Keski- ja Etelä-Euroopasta.
Aiheesta muualla

Puutarha.net: Saksankärhö (Clematis vitalba)[vanhentunut linkki]
ITIS: Clematis vitalba (englanniksi)
United States Department of Agriculture (USDA): Clematis vitalba (englanniksi)
Centre for Agriculture and Biosciences International (CABI): Clematis vitalba (old man's beard) (englanniksi)
Seigy

| Seigy |
| --- | --- |
 Pagodi Les Pagodes de Beauval -hotellin puutarhassa
 Seigy
 Koordinaatit: 47°15′19″N, 1°23′56″E 
Valtio:  Ranska
Alue:  Centre-Val de Loire
Departementti:  Loir-et-Cher
Arrondissementti:  Romorantin-Lanthenay
Pinta-ala:  
 – Kokonaispinta-ala:  8,2 km²
Väkiluku (2018):  1 026 
 – Väestötiheys:  125 as./km²
Kunnan numero:  41146
 
 Kunnan kotisivut 
Infobox OKVirheellinen NIMI-arvo: 
Seigy on kunta Ranskassa Loir-et-Cherin departementissa Centre-Val de Loiren alueella.  Se sijaitsee Cherjoen varrella, noin 45 kilometriä Bloisin kaupungista etelään.
Seigy on maatalouskunta, jonka päätuotanto on viininviljelyssä. Naapurikunta Saint-Aignanissa oleva eläintarha ZooParc de Beauval työllistää myös Seigyn asukkaita. Kunnassa on kaksi hotellia eläintarhassa vieraileville matkailijoille. Seigyn kirkko on peräisin 1200-luvulta, ja se kuului aikanaan Pontlevoyn luostarille.
Tunnettuja kuntalaisia

Nicolas Vogondy (s.1977), entinen kilpapyöräilijä
Aiheesta muualla

Kuvia tai muita tiedostoja aiheesta Seigy Wikimedia Commonsissa
Seiichi Sakiya

| Henkilötiedot |
| --- | --- | --- |
Koko nimi: Seiichi Sakiya
Syntymäaika: 1. joulukuuta 1950 (ikä 73)
Syntymäpaikka: Hiroshima, Japani
Kansalaisuus:  Japani
Pelipaikka: Hyökkääjä
Pituus: 174 cm
Seurat
| Vuodet | Seura | O (M) |
| 1969–1981 | Nippon Steel | 193 (48) |
Maajoukkue
| 1971–1972 | Japani | 3 (0) |
 Seurajoukkueuran tilastot kattavat vain kansalliset sarjat.
Seiichi Sakiya (jap. 崎谷 誠一, Sakiya Seiichi; s. 1. joulukuuta 1950 Hiroshima) on japanilainen entinen jalkapalloilija.
Jalkapallomaajoukkue

Sakiya debytoi Japanin maajoukkueessa syyskuussa 1971. Hän on pelannut kolme maaottelua.
Aiheesta muualla

National Football Teams
Sairakkala

Sairakkala on valtatie 12:n varrella Hollolassa oleva kylä, josta on yhteydet etelään Hausjärvelle. Kylässä on ollut 1800-luvulla rakennettu kauppa, joka on purettu. Paikalla on SEO-jakelumittari. Sairakkalassa on myös Tiehallinnon pysähdyspaikka ja opastetaulu.
Sairakkala kuntakeskukseksi

Hollolassa käytiin linjakeskustelua 1960-luvulla Salpakankaan perustamiseksi Okeroisiin. Lahdessa vallinneiden käsitysten mukaan Hollola oli ainoastaan Lahden alueen kasvusta hyötyvä alue, ja että Lahden seudun kasvu 300 000 asukkaan keskukseksi 1960-luvun maalta kaupunkeihin suuntautuneen muuttoliikkeen ansiosta edellyttäisi sitä, että Hollola luovuttaisi maa-aluettaan viidennen kerran Lahdelle siten, että Hollolan kunnan ja Lahden kaupungin raja kulkisi Kukonkoivussa ja että Hollola perustaisi kasvukeskuksensa Sairakkalaan lähemmäksi Hämeenkoskea.
Muuta

Sairakkalasta on valittu yksi valtiopäivämies, Barthold Antonius, talonpoikaissäädyn valtiopäivämies 1765-1766, Sairakkala ja 1778-1779
Saksankirveli

| Saksankirveli |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Saksankirvelit Myrrhis
Laji::  odorata
Kaksiosainen nimi
 Myrrhis odorata  (L.) Scop. 
Katso myös
   Saksankirveli Wikispeciesissä   Saksankirveli Commonsissa 
Infobox OKNimi-testi OK: 
Myrrhis odorata
Saksankirveli (Myrrhis odorata) on sarjakukkaisiin kuuluva kasvi, jota käytetään mausteena. Se on saksankirvelien (Myrrhis) suvun ainoa laji. Ulkonäöltään se muistuttaa koiranputkea. Saksankirvelin voi taimena sekoittaa maustekirveliin (Anthriscus cerefolium).
Saksankirveli on lähtöisin Etelä-Euroopasta. Sitä on viljelty Suomessa vanhastaan lääke- ja maustekasvina. Se esiintyy melko harvinaisena mutta vakiintuneena viljelyjäänteenä tai -karkulaisena Etelä- ja Keski-Suomessa.
Saksankirveli tuoksuu ja maistuu lähinnä anikselta sekä jonkin verran myös lakritsilta. Saksankirvelistä voidaan käyttää mausteena lehtiä, juurta ja siemeniä. Lehdet sopivat vihannekseksi, ja varsinkin juuri on makea. Saksankirveli on yksi Chartreuse-liköörin mausteista, ja sitä on käytetty myös akvaviitin mausteena. Saksankirvelin tuoksun ja maun aiheuttavan haihtuvan öljyn pääainesosa on anetoli C10H12O).
Aiheesta muualla

Suomen Lajitietokeskus: Saksankirveli (Myrrhis odorata)
ITIS: Myrrhis odorata (englanniksi)
United States Department of Agriculture (USDA): Myrrhis odorata (englanniksi)
Dr. Duke's Phytochemical and Ethnobotanical Databases: Myrrhis odorata (Arkistoitu – Internet Archive) (englanniksi)
Gernot Katzer's Spice Pages: Cicely (Myrrhis odorata) (englanniksi)
Sara Tancredi

| Sara Tancredi |
| --- | --- |

Näyttelijä(t):  Sarah Wayne Callies
Kesto:  2005–2017
Ensi- esiintyminen:  Kausi 1: ”Pakosuunnitelma”
Viimeinen esiintyminen:  Kausi 5: ”Silmiin kätketty”
Henkilötiedot
Ammatti:  lääkäri
Sukupuoli:  nainen
Suhteet
Vanhemmat:  Frank Tancredi
Puoliso(t):  Michael Scofield
Lapset:  Michael Scofield Jr.
Muut sukulaiset:  Lincoln Burrows (lanko)
Infobox OKVirheellinen NIMI-arvo: 
Sara Tancredi on Sarah Wayne Calliesin esittämä kuvitteellinen televisiosarjassa Pako.